Document ID: 32012R0757
Publication Date: 2012-08-20

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 757/2012
tal-20 ta’ Awwissu 2012
li jissospendi l-introduzzjoni fl-Unjoni ta’ eżemplari ta’ ċerti speċijiet ta’ fawna u flora selvaġġi
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom (1), u b’mod partikolari, l-Artikolu 19(1) tiegħu,
Wara li kkonsultat il-Grupp ta’ Reviżjoni Xjentifika,
Billi:
(1)
L-Artikolu 4(6) tar-Regolament (KE) Nru 338/97 jipprovdi li l-Kummissjoni tista’ tistabbilixxi restrizzjonijiet fuq l-introduzzjoni ta’ ċerti speċijiet fl-Unjoni skont il-kundizzjonijiet stipulati fil-punti (a) sa (d) tiegħu. Barra minn hekk, miżuri ta’ implimentazzjoni għal tali restrizzjonijiet ġew stipulati fir-Regolament tal-Kummissjoni (KE) Nru 865/2006 tal-4 ta’ Mejju 2006 li jistabbilixxi regoli dettaljati fir-rigward tal-implimentazzjoni tar-Regolament tal-Kunsill (KE) Nru 338/97 dwar il-protezzjoni ta’ speċi ta’ fawna u flora selvaġġi billi jkun regolat il-kummerċ fihom (2).
(2)
Kienet stabbilita lista tal-ispeċijiet li l-introduzzjoni tagħhom fl-Unjoni hija sospiża permezz tar-Regolament ta’ Implimentazzjoni tal-Kummissjoni (UE) Nru 828/2011 tas-17 ta’ Awwissu 2011 li jissospendi l-introduzzjoni fl-Unjoni ta’ eżemplari ta’ ċerti speċijiet ta’ fawna u flora selvaġġi (3).
(3)
Abbażi ta’ informazzjoni riċenti, il-Grupp ta’ Analiżi Xjentifika kkonkluda li l-istatus ta’ konservazzjoni ta’ ċerti speċijiet elenkati fl-Annessi A u B tar-Regolament (KE) Nru 338/97 se jiġi pperikolat b’mod serju jekk l-introduzzjoni tagħhom fl-Unjoni minn ċerti pajjiżi ta’ oriġini ma tkunx sospiża. L-introduzzjoni tal-ispeċijiet li ġejjin għandha għalhekk tiġi sospiża:
Canis lupus (Trofej tal-kaċċa) mill-Mongolja u t-Taġikistan;
Ursus arctos (Trofej tal-kaċċa) mill-Kazakistan;
Profelis aurata, Polemaetus bellicosus, Terathopius ecaudatus u Varanus albigularis mit-Tanzanija;
Callosciurus erythraeus, Sciurus carolinensis u Sciurus niger (Eżemplari ħajjin) mill-istati kollha;
Chamaeleo gracilis (eżamplari selvaġġi) mill-Gana u t-Togo;
Chamaeleo senegalensis (eżemplari selvaġġi) mill-Benin, il-Gana u t-Togo;
Chamaeleo senegalensis (eżemplari mrobbija b’tul mill-imnieħer sal-warrani ta’ akbar minn 6 ċm) mill-Benin;
Varanus spinulosus mill-Gżejjer Solomon;
Kinixys belliana (eżemplari selvaġġi) mill-Benin u l-Gana;
Kinixys erosa (eżemplari selvaġġi) mit-Togo;
Kinixys homeana (eżemplari selvaġġi), Pandinus imperator u Scleractinia spp. mill-Gana;
Kinixys homeana (eżemplari mrobbija b’tul tal-qoxra ta’ fuq ekwivalenti għal 8 ċm) mit-Togo;
Mantella cowani mill-Madagaskar;
Hippocampus erectus mill-Brażil;
Hippocampus kuda miċ-Ċina;
Tridacna crocea, Tridacna derasa, Tridacna maxima u Tridacna squamosa mill-Gżejjer Solomon;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula u Heliofungia actiniformis mill-Indoneżja;
Rauvolfia serpentina mill-Mjanmar;
Pterocarpus santalinus mill-Indja;
Christensonia vietnamica mill-Vjetnam;
Myrmecophila tibicinis mill-Beliże.
(4)
Il-Grupp ta’ Analiżi Xjentifika kkonkluda wkoll li, fid-dawl tal-aħħar tagħrif disponibbli, is-sospensjoni tal-introduzzjoni, fl-Unjoni, tal-ispeċijiet li ġejjin ma għandhiex tkun meħtieġa aktar:
Falco cherrug mill-Armenja, l-Iraq, il-Mawretanja u t-Taġikistan;
Saiga tatarica mill-Kazakistan u r-Russja;
Callithrix geoffroyi mill-Brażil;
Amazona autumnalis mill-Ekwador;
Ara chloropterus mill-Arġentina u l-Panama;
Ara severus mill-Gujana;
Aratinga acuticaudata mill-Urugwaj;
Cyanoliseus patagonus miċ-Ċili u l-Urugwaj;
Deroptyus accipitrinus mill-Peru;
Triclaria malachitacea mill-Arġentina u l-Brażil;
Caiman crocodilus minn El Salvador, il-Gwatemala u l-Messiku;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. u Zamiaceae spp. mill-Madagaskar;
Heloderma suspectum mill-Messiku u l-Istati Uniti;
Iguana iguana u Boa constrictor minn El Salvador;
Eunectes murinus mill-Paragwaj;
Chelonoidis denticulata mill-Bolivja u l-Ekwador;
Tridacna gigas minn Fiġi, il-Mikroneżja, il-Palaw, il-Papwa Ginea Ġdida u l-Vanwatu;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea u Spiranthes spiralis mill-Iżvizzera;
Cephalanthera rubra, Dactylorhiza latifolia, Dactylorhiza russowii, Nigritella nigra u Ophrys insectifera min-Norveġja;
Dactylorhiza traunsteineri, Ophrys insectifera u Spiranthes spiralis mil-Liechtenstein.
(5)
Il-pajjiżi tal-oriġini tal-ispeċijiet li huma soġġetti għal restrizzjonijiet ġodda fir-rigward tal-introduzzjoni fl-Unjoni skont dan ir-Regolament kollha ġew ikkonsultati.
(6)
Il-lista tal-ispeċijiet li għalihom l-introduzzjoni fl-Unjoni hija sospiża għandha għalhekk tiġi emendata u r-Regolament ta’ Implimentazzjoni (UE) Nru 828/2011, għandu għal raġunijiet ta’ ċarezza, jiġi sostitwit.
(7)
Il-miżuri pprovduti f’dan ir-Regolament huma skont l-opinjoni tal-Kumitat dwar il-Kummerċ ta’ Fawna u Flora Selvaġġi,
ADOTTAT DAN IR-REGOLAMENT:
Artikolu 1
Soġġetta għad-dispożizzjonijiet tal-Artikolu 71 tar-Regolament (KE) Nru 865/2006, l-introduzzjoni fl-Unjoni ta’ eżemplari tal-ispeċijiet ta’ fawna u flora selvaġġi elenkati fl-Anness għal dan ir-Regolament hija sospiża.
Artikolu 2
Ir-Regolament ta’ Implimentazzjoni (UE) Nru 828/2011 huwa rrevokat.
Ir-referenzi għar-Regolament irrevokat għandhom jitqiesu bħala referenzi għal dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Awwissu 2012.

Metadata:
Eurovoc Level 1 Categories: 100147
100143
100155
Eurovoc Level 2 Categories: 100242
100194
100171
100193
Eurovoc Level 3 Categories: 614
2825
3584
3489
All Eurovoc Categories: 2300
2826
2827
3191
3579